যুদ্ধের জন্য দেশ ছাড়া ইউক্রেনের তিন শিল্পী ভারতে গান শেখাচ্ছেন

ওয়েবডেস্ক: যুদ্ধে বিধ্বস্ত ইউক্রেন। বাড়ি ঘর মাটিতে মিশে গিয়েছে। বিশ্ববিদ্যালয় বোমা পড়েছে। ধর্মীয় উপাসনালয়ও গুঁড়িয়ে গিয়েছে। ২০২২ সালের ২৪ ফেব্রুয়ারি থেকে রাশিয়া ইউক্রেনে (Russia Ukraine War) অভিযান শুরু করে। তারপর থেকে যুদ্ধ চলছে। কয়েক হাজার সাধারণ ইউক্রেনের নাগরিকের মৃত্যু হয়েছে। ইউক্রেনের তিন জন শিল্পী (Artist) যুদ্ধে দেশছাড়া। একটি গানের দল খুলে তাঁরা বিশ্বজুড়ে বিপন্ন মানবতার গান শোনাচ্ছেন। তিন জন পেশায় ভিডিও এডিটিংয়ের মাধ্যমে সাংবাদিকতার সঙ্গে যুক্ত। বিশ্বের ১১টি দেশ ঘুরে তাঁরা এখন ভারতে (India) পৌঁছেছেন। কীভাবে তাঁদের সৌন্দর্যের ইউক্রেনকে ধ্বংস করে দেওয়া হয়েছে সেই ঘটনা জানালেন। মারিয়া, ইরা, ফ্লোরা ইউক্রেনের প্রতীক। তাঁরা জানালেন, ইউক্রেনের অনেক ভারতীয় ছাত্র ছাত্রীও পড়তেন। তাঁদের সঙ্গে ভারতীয় সংস্কৃতির বিভিন্ন অনুষ্ঠানে তাঁরাও অংশ নিতেন।

ইউক্রেনের পূর্ব অংশের বাসিন্দা ওই তিনজন। তাঁরা বেঙ্গালুরুতে আসেন। সেখান থেকে যান কেরল। মারিয়া হ্যালেনিনা, তাঁর স্বামী ইল্যা বুড়িমোভ, বন্ধু ফ্লোরা ট্রেহুবুভা মারিয়া ফেলে আসা ইউক্রেন সম্পর্কে হৃদয় বিদারক কাহিনী জানান। মারিয়া বলেন, ওটা খুব সবুজ ছিল। প্রচুর লেক ছিল। সেখানে হাঁটতে খুব ভালো লাগত। আমার ঠাকুরমা স্থানীয় স্কুলে গান শেখাতেন। আমি সেটা দেখতে যেতাম। তাঁর স্বামী ইল্যা খারকিভের বাসিন্দা। ওই শহর পার্ক, বিশ্ববিদ্যালয় ও পাব, আর্ট গ্যালারি, মিউজিয়ামে ভর্তি ছিল। সেখানে হোলি ও রথযাত্রাও হত। তিনি গানকে ভালোবেসে তা নিয়েই পড়ে থাকতেন। তাঁর কথায়, রাশিয়া আমাদের সংসদ, চার্চ, বিমানবন্দর সব ভেঙে দিয়েছে। ইল্যার বাবার মৃত্যু হয়েছে যুদ্ধে। ফ্লোরার কাছে ২০২২ সালের ২৪ ফেব্রুয়ারি দিনটি পিছু ছাড়ছে না। ওই দিন রাশিয়া প্রথম বোমা ফেলে । পড়িমরি করে স্লোভাকিয়া হয়ে তুরস্কে পালিয়ে যান ফ্লোরা। আর ইউক্রেনে ফিরতে পারেননি।